මින් පෙර අසා හෝ දැක නොතිබුණු මෙපමණ දිය ඇලි සංඛ්‍යාවක් පිහිටි මෙම ඉසව්ව පිළිබඳ වැඩිදුර සොයා බැලීමට අපට අවශ්‍ය විය. එම නිසාම අපි තිදෙනෙක් පමණක් මෙම දිය දහර ගලා යන දුර්ගයට බැසීමට තීරණය කළෙමු. එම නිසාම ගලපිටගල පමණක් දැක ගැනීමට පැමිණි පසු සෙසු මිතුරු මිතුරියන්ට සමු දුන් අප දහවල් 1 පමණ වන විට හෙලට බැසීමට පටන් ගත්තේ බෑග් පමණක් කරලාගෙනය. හෙලට බැසීමට පටන් ගත් අපට ඔයට අනෙක් පසින් පිහිටි විශාල කන්ද පෙනුණේ අප දෙස බලා සිටින යෝධයෙකු පරිද්දෙනි. බැලු බැල්මට එම ප්‍රදේශය හරහා ඔයට බැසීමට කිසිම ස්ථානයක් හෝ ආකාරයක් නොවීය. මන්ද එම කන්ද පහළටම යනතුරු අංශක 90 ක ගල බිත්තියක් ලෙස පිහිටි නිසාවෙනි. සෘජුවම පොළොවේ බැසීම පමණක් විකල්පයක් වූ හෙයින් ගල් කුළු මාන පඳුරු අතරින් අපි පහළට බසින්නට වීමු. දුර තියාම අප මෙම හෙලේ අවසානය දැක ගත් නිසාවෙන් ඒ වෙත ගමන් කළේ එතනින් පහළ සෘජුවම දිය පහර ඇතැයි සිතමිනි. අඩ හෝරාවකින් පමණ නොනැවතී ආ වේගවත් ගමන නිසාවෙන් අපි සිතු එම අවසානය කරා ළඟා වී ඒ අසල තිබූ ගලකට නැග ගත්තෙමු.
හෙලට බැසීමට පටන් ගත්තේ කීයටද?
දහවල් 1 පමණ වන විට